F’Gaża, kien hemm wieħed mill-iktar iljieli ta’ bumbardamenti qliel mill-ajru, mill-baħar, u mill-art. Dan seħħ ftit wara li l-Prim Ministru Iżraeljan Benjamin Netanyahu wissa li l-kunflitt mistenni jdum għaddej sakemm jintlaħqu l-objettivi tiegħu. Iżrael wettaq mas-60 attakk mill-ajru. Fil-mira kien hemm l-istazzjonijiet tar-radju u tat-televiżjoni u siti oħra assoċjati mal-Ħamas, fosthom 3 moskej, 4 fabbriki, bini tal-Gvern, kif ukoll id-dar tal-eks Prim Ministru tal-Ħamas Ismail Haniyeh, li llum hija vojta. Inqered ukoll il-port ta’ Gaża, filwaqt żewġt iskejjel u kindergarten għadhom maħkuma min-nirien. 55 dar li nqerdu fl-operazzjoni Iżraeljana tal-lejl li għadda, b’diversi persuni spiċċaw midfuna fit-tifrik. Skont uffiċjali tas-saħħa jirriżulta li mill-inqas 60 Palestinjan inqatlu f’dawn l-attakki li saru matul il-lejl. Min-naħa l-oħra, il-fergħa militari tal-Ħamas qalet li sparat mal-14-il rokit matul il-lejl li għadda.